als_Latn dik_Latn ron_Latn
Partia Demokratike e Kosovës denon ashpër çdo kërcënim që rrezikon lirinë dhe jetën e cilitdo qytetar dhe është koha e fundit që veprimet kërcënuese të merren seriozisht nga institucionet e drejtësisë, aq më parë kërcënimet ndaj veprimtares së shquar Arbana Xharra, e cila u sulmua edhe fizikisht kohë më parë.
Paraburgosja e anëtarit të Vetëvendosjes, që kërcënoi Arbana Xharrën, është veprim që duket mbase i vonuar, derisa në rrjetet sociale para sa ditësh nga kjo lëvizje bëheshin ftesa për dhunë, madje ftoheshin anëtarët e kësaj lëvizjeje të përgatisnin arsenalin e tyre të mirënjohur, shishet me benzin për djegie, thote kumtesa e PDK-se transmeton GazetaPrishtina.
Presim nga Lëvizja Vetëvendosje distancim nga kjo gjuhë e urrejtjes, kërcënimit dhe veprimet e shantazhit të instaluar në diskursin ditor politik nga anëtarët e saj. Kohët e fundit janë bërë përditshmëri në rrjetet sociale dhe mediet elektronike, kërcënimet dhe përkufizimet jodemokratike për zhvillimet politike, në kundërshtim me vullnetin e qytetarëve, njofton Zyra e komunikimit te PDK-se/GazetaPrishtina/
als_Latn als_Latn als_Latn